ผุดประกันสงกรานต์
คปภ.คลอดประกันช่วงสงกรานต์ จ่ายเบี้ย 222 บาท เพิ่มค่ารักษาให้ 5,000&nbsp; ไม่ตายก็ได้รับคุ้มครองนายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ. ได้ร่วมกับภาคธุรกิจประกันภัยออก &#8220;กรมธรรม์ประกันภัยอุบัติเหตุสงกรานต์สุขใจ พลัส&#8221; หรือ &#8220;ประกันภัย 222&#8221; ที่ให้ความคุ้มครองอุบัติเหตุในช่วงเทศกาลสงกรานต์ ซึ่งนอกจากจะให้ความคุ้มครองกรณีเสียชีวิต ในวงเงิน 1 แสนบาทแล้ว ยังได้เพิ่มผลประโยชน์ค่ารักษาพยาบาล เนื่องจากอุบัติเหตุตามจำนวนเงินที่จ่ายจริง แต่ไม่เกิน 5,000 บาท/ปีอีกด้วยทั้งนี้ ประกันภัย 222 เป็นกรมธรรม์ที่มีเบี้ยประกันภัยราคาถูก เพื่อให้ประชาชนได้รับความคุ้มครองจากอุบัติเหตุ มีอายุการคุ้มครอง 1 ปี ผู้ซื้อประกันภัยต้องมีอายุตั้งแต่ 20-60 ปีบริบูรณ์ ซื้อได้ไม่เกินคนละ 2 กรมธรรม์ หากซื้อเกินผู้รับประกันภัยรายหลังจะคืนเบี้ยประกันภัยให้เต็มจำนวน ขณะนี้มีบริษัทประกันวินาศภัยเข้าร่วมโครงการ 18 บริษัท โดยประกันภัย 222 ถือเป็นการต่อยอดจากประกันภัย 100 ในปีก่อนหน้า ที่มียอดจำหน่าย 104,271 ฉบับ คิดเป็นเบี้ยประกันภัยรับรวม 9,232,980 บาทนอกจากนี้ เพื่
19 มี.ค. 2560

คปภ.คลอดประกันช่วงสงกรานต์ จ่ายเบี้ย 222 บาท เพิ่มค่ารักษาให้ 5,000  ไม่ตายก็ได้รับคุ้มครองนายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ. ได้ร่วมกับภาคธุรกิจประกันภัยออก “กรมธรรม์ประกันภัยอุบัติเหตุสงกรานต์สุขใจ พลัส” หรือ “ประกันภัย 222” ที่ให้ความคุ้มครองอุบัติเหตุในช่วงเทศกาลสงกรานต์ ซึ่งนอกจากจะให้ความคุ้มครองกรณีเสียชีวิต ในวงเงิน 1 แสนบาทแล้ว ยังได้เพิ่มผลประโยชน์ค่ารักษาพยาบาล เนื่องจากอุบัติเหตุตามจำนวนเงินที่จ่ายจริง แต่ไม่เกิน 5,000 บาท/ปีอีกด้วยทั้งนี้ ประกันภัย 222 เป็นกรมธรรม์ที่มีเบี้ยประกันภัยราคาถูก เพื่อให้ประชาชนได้รับความคุ้มครองจากอุบัติเหตุ มีอายุการคุ้มครอง 1 ปี ผู้ซื้อประกันภัยต้องมีอายุตั้งแต่ 20-60 ปีบริบูรณ์ ซื้อได้ไม่เกินคนละ 2 กรมธรรม์ หากซื้อเกินผู้รับประกันภัยรายหลังจะคืนเบี้ยประกันภัยให้เต็มจำนวน ขณะนี้มีบริษัทประกันวินาศภัยเข้าร่วมโครงการ 18 บริษัท โดยประกันภัย 222 ถือเป็นการต่อยอดจากประกันภัย 100 ในปีก่อนหน้า ที่มียอดจำหน่าย 104,271 ฉบับ คิดเป็นเบี้ยประกันภัยรับรวม 9,232,980 บาทนอกจากนี้ เพื่อสนับสนุนมาตรการส่งเสริมความปลอดภัยทางถนน ได้มีการออกคำสั่งนายทะเบียนแก้ไขแบบข้อความกรมธรรม์ประกันภัย และเอกสารแนบท้ายของกรมธรรม์ประกันภัย โดยคำสั่งนี้ให้มีผลใช้บังคับสำหรับการทำสัญญาประกันภัยกับบริษัทประกันภัยตั้งแต่วันที่ 1 มิ.ย. 2560 เป็นต้นไปโดยมีสาระสำคัญ คือ กรณีที่ผู้ขับขี่รถเอาประกันภัยภาคสมัครใจ มีปริมาณแอลกอฮอล์ในเลือดเกินกว่า 50 มิลลิกรัมเปอร์เซ็นต์ ประสบอุบัติเหตุ จะไม่ได้รับความคุ้มครองทั้งชีวิตและทรัพย์สินจากกรมธรรม์ สำหรับผู้ประสบภัยหรือบุคคลภายนอกที่ได้รับความเสียหายจากรถคันที่เอาประกันภัยดังกล่าวจะยังคงได้รับความคุ้มครอง โดยบริษัทประกันภัยของรถคันที่เอาประกันภัยฝ่ายผิดจะต้องชดใช้ค่าสินไหมทดแทนให้ผู้ที่ได้รับความเสียหายทั้งชีวิตและทรัพย์สิน โดยบริษัทประกันภัยจะไปไล่เบี้ยเรียกคืนค่าสินไหมทดแทนจากผู้ขับขี่ที่มีปริมาณแอลกอฮอล์ในเลือดเกินกว่า 50 มิลลิกรัมเปอร์เซ็นต์ต่อไป